**Урок беларускай мовы ў 7 класе (8-мы год навучання)**

**Настаўнік-дэфектолаг:** Пажарыцкая Таццяна Іванаўна

**Праграма:** дапаможная школа 1-ае аддзяленне

**Тэма:** Змяненне дзеясловаў па часах

**Дата правядзення:** 24.02.2016 г.

**Мэты**:

 - выпрацоўваць навыкі знаходжання ў сказе дзеяслова, пастаноўкі пытання, адрознення ад іншых часцін мовы;

- фарміраваць уменне вызначаць час дзеяслова, групіраваць дзеясловы  па часах;

- працягваць работу па фарміраванні арфаграфічнй зоркасці;

- садзейнічаць развіццю ўвагі, мыслення, узбагачаць лексічны запас;

- выхоўваць працавітасць.

**Абсталяванне:** падручнік, сшытак, сігнальныя карткі, табліца “Час дзеяслова”, карткі-заданні.

**Ход урока**

1. **Арганізацыйны момант**

Так, сябры мае, маўчок –

Пачынаецца ўрок.

1. **Арфаграфічная размінка**

1) Высока падн..лося веснавое сон..йка.

2) На ўзг..рку гудзе в..лізны трактар.

3) Трактарыст ад ран..цы да в..чара працуе на п..лі.

4) Скора паляводы прыступяць да в..снавой с..ўбы.

Уставіць прапушчаныя літары, падкрэсліць дзеясловы.

1. **Работа над тэмай урока**

**1) Паведамленне тэмы і мэтаў урока.**

- Сёння на ўроку мы будзем замацоўваць уменне вызначаць час дзеясловаў, правільна ставіць пытанні, правільна ўжываць дзеясловы ў мове.

**2) Работа з табліцай “Час дзеяслова”.**

Запоўніць табліцу, уставіць правільна пытанні,  прыклады дзеясловаў.

|  |  |  |
| --- | --- | --- |
| **Прошлы час** | **Цяперашні час** | **Будучы час** |
| што рабіў?што зрабіў? | што робіць? | што зробіць?што будзе рабіць? |
| дзеянне ўжо адбылося | дзеянне адбываецца цяпер | дзеянне, якое яшчэ адбудзецца |
| гуляў | гуляе | будзе гуляць |

- На якія пытанні адказваюць дзеясловы?

 (***паднялося***– што зрабіла?; ***гудзе***– што робіць?; ***працуе*** – што робіць?; ***прыступяць*** – што зробяць?)

Вызначыць час дзеясловаў з арфаграфічнай размінкі.

 **3) Праца з сігнальнымі карткамі** (сіні – цяперашні час, зялёны – прошлы час, чырвоны – будучы час). Вызначэнне  часу дзеясловаў:

***Пішу, спяваў, намалюю, пабаранаваў, вышываю, пабягу, скасіў, пайду, будую, прышыў, падаю, кармлю.***

**4) Работа з падручнікам:**

**Прак. 424, с. 162.** Прачытай тэкст. Вызнач час дзеясловаў. Запішы дзеясловы ў тры слупкі: дзеясловы цяперашняга часу, прошлага, будучага.

**Практ. 428, с. 163.** Прачытай народныя прыкметы веснавога надвор’я. Вызнач час дзеясловаў. Запісаць у сшытак сказ, у якім ёсць дзеяслоў цяперашняга часу і будучага часу.

**IV. Фізкультхвілінка**

*1)Імітацыя рухаў:*

 *Мама вяжа рукавічкі.*

 *Я ваксую чаравічкі.*

 *А на кухні дзед з бабуляй*

 *Мыюць міскі і каструлі.*

 *Не сядзіць без справы тата —*

 *Робіць санкі-самакаты,*

 *А маленькая Надзейка*

 *Прышывае гузік лоўка. М. Хамянкоў*

*2) Гімнастыка для вачэй.*

**V. Замацаванне**

**1) Гульня “Чацвёрты лішні”.** Выбраць з чатырох слоў лішняе, растлумачыць свой выбар.

* прыйшла, прыляцела, свеціць, вырасла;
* будуе, вырасце, прыгрэе, зазелянее;
* спявае, грэе, плывуць, пацяклі.

**2) Заданне на картках**

- Складзі з дадзеных слоў сказы так, каб у першым сказе дзеяслоў ужываўся ў ц. ч., у другім – у б. ч., у трэцім – у пр. ч. Запішы сказы.

1) Маленькі, слухаць, Петрык, песню, цудоўную, жаваранка.

2) Хутка, выраю, з, прыляцець, нашы, сябры, крылатыя.

3) На, лісточкі, клёніках, маладзенькіх, вырасці, маленькія.

**3) Гульня “Плюс - мінус”**. Калі згоден з адказам, пакажы картку са знакам “**+**”, не згодны “**–**”.

1. Якія з дзеясловаў ужыты ў цяперашнім часе?

 а) назіраў; в) лепіць;

 б) ідзе; г) пастукаць.

2. Якія з дзеясловаў ужыты ў прошлым часе?

 а) мыецца; г) назіралі;

 б) прасуе; д) прачытае;

 в) чытаў; е) паехалі.

3. Колькі дзеясловаў ужыта ў загадцы.

 Белая моркаўка

 На страсе расла.

 Сонейка прыгрэла –

 Знікаць пачала. (Лядзяш)

 а) 3; б) 2; в) 4.

4. Як пішацца не з дзеясловамі?

 а) разам;

 б) асобна.

5. У якіх дзеясловах правільна вызначаны час?

 а) жартаваў (пр. ч.);

 б) купаюцца (ц. ч.);

 в) крочыў (б. ч.);

 г) заспяваў (б. ч.);

 д) снедаюць (ц. ч.).

**VI. Дамашняе заданне.** Практ. 429, с.163.

**VII. Падвядзенне выніку ўрока. Рэфлексія.**

- На якія пытанні адказваюць дзеясловы прошлага часу?

- На якія пытанні адказваюць дзеясловы цяперашняга часу?

- На якія пытанні адказваюць дзеясловы будучага часу?

- Як табе працавалася? Якія цяжкасці сустракаліся пад час выкананння заданняў?